लद्दाखियों ने मनाया दलाई लामा का जन्मदिन तो भड़का ड्रैगन! LoC पर की गंदी हरकत
एक वरिष्ठ सरकारी अधिकारी ने कहा, यह हर साल नियमित तौर पर होता है। जब हम दलाई लामा का जन्मदिन मनाते हैं तो चीनी विरोध प्रदर्शन करते हैं।
लेह. तिब्बत के आध्यात्मिक गुरु दलाई लामा से चीन कितना चिढ़ता है, ये तो दुनिया जानती है। भारत में न सिर्फ बौद्ध धर्म को मानने वाले बल्कि बड़ी संख्या में लोग हर साल दलाई लामा का जन्मदिन मनाते हैं और उनकी लंबी उम्र की कामना करते हैं। चीन ने एकबार से लद्दाखी लोगों को उकसाने वाली हरकत की है, दरअसल चीनी सैनिकों ने तिब्बती आध्यात्मिक नेता दलाई लामा के जन्मदिन के जश्न के दौरान डेमचोक में वास्तविक नियंत्रण रेखा के पास विरोध के बैनर दिखाए।एक वरिष्ठ सरकारी अधिकारी ने कहा, यह हर साल नियमित तौर पर होता है। जब हम दलाई लामा का जन्मदिन मनाते हैं तो चीनी विरोध प्रदर्शन करते हैं। चीनी पीपुल्स लिबरेशन आर्मी के सैनिक और नागरिक लद्दाख के डेमचोक क्षेत्र में सिंधु नदी के दूसरी ओर आए। अधिकारी ने कहा कि, जब भारतीय पक्ष के ग्रामीण जन्मदिन मना रहे थे तब उन्होंने विरोध में अपने झंडे लहराए। वे पांच वाहनों में आए और बैनर और झंडे लहराकर चले गए।आपको बता दें कि दलाई लामा को उनके 86वें जन्मदिन पर पीएम नरेंद्र मोदी ने भी बधाई दी थी। यह पहली बार था कि पीएम नरेंद्र मोदी ने आधिकारिक तौर पर कहा कि उन्होंने दलाई लामा के साथ बात की। एक ट्वीट में पीएम मोदी ने कहा था कि परम पावन दलाई लामा को उनके 86वें जन्मदिन पर बधाई देने के लिए फोन पर बात की। हम उनके लंबे और स्वस्थ जीवन की कामना करते हैं। (Input- IANS)